Notum sit omnibus tam presentibus quam futuris, quod domnus Hugo, abbas Cluniacensis, et frater Guigo, templarius, apud Salinis convenerunt, et ibi de controversia que inter eos diu fuerat, de censu dimidii mansi et dimidie caldarie, tractaverunt. Tandem, post allegationes et rationes multas hinc inde factas in manus domini Guidonis, archidiaconi Salinis, et aliorum bonorum virorum seposuerunt. Qui communi assensu utriusque partis predictam controversiam ita terminaverunt: Fratres de Templo quicquid juris habebant vel clamabant in dimidio manso et dimidia caldaria ecclesie Cluniacensi in perpetuum vulpierunt et dederunt. Obedientiarius vero Salinensis de Sancto Nicholao annuatim persolvet templariis XX solidos in festo Sancti Andree. Factum est hoc apud Salinis, in domo magistri Stephani, anno ab incarnatione Domini Mº Cº LXXº IIIIº. Hujus rei testes sunt: Johannes, Benedictus, Hugo, monachi; magister Stephanus, Geraldus de Leiir, Petrus Grossus, Geraldus Nigerdolus, Fromendus, Stephanus canonicus, et plures alii.